12. ΝΟΜΟΣ υπ’ αριθ. 1458 της 18/19 Ιουλ. 1950 Περί τροποποιήσεως και συμπληρώσεως του Νόμου 2527/20 «περί διπλωμάτων ευρεσιτεχνίας». Άρθρ.1.-1.Η κατά το άθρον 7 του Νόμου 2527/1920 «περί διπλωμάτων ευρεσιτεχνίας» δεκαπενταετής διάρκεια της προστασίας των διπλωμάτων ευρεσιτεχνίας, των τελούντων εν ισχύϊ προστασίας κατά την 1ην Ιαν.1945, δύναται να παραταθή συμπληρωματικώς, επί ανάλογον προς το διανυθέν υπό τούτων εν ισχύϊ κατά την πολεμικήν περίοδον από 28ης Οκτ. 1940, μέχρι και της 31ης Δεκ. 1944 εμπίπτον χρονικόν διάστημα. 2.Η συμπληρωματική παράτασις άρχεται από της επομένης της λήξεως της δεκαπενταετούς κανονικής προστασίας εξαιρέσει των διπλωμάτων, ων η λήξις της ισχύος έλαβεν ήδη χώραν, εν οις αύτη άρχεται από της δημοσιεύσεως του παρόντος. 3.Η τοιαύτη συμπληρωματική παράτασις χορηγείται τη αιτήσει των δικαιούχων διπλωμάτων ευρεσιτεχνίας, υποβαλλομένη προς την αρμοδίαν Υπηρεσίαν του Υπουργείου Εθνικής Οικονομίας εντός εξαμήνου από της δημοσιεύσεως του παρόντος. Άρθρ.2.-1.Αι κατά το ως άνω άρθρον αιτήσεις παρατάσεως συμπληρωματικής προστασίας, καταχωρούνται εις την στήλην μεταβολών του οικείου βιβλίου διπλωμάτων ευρεσιτεχνίας και δημοσιεύονται δια του Δελτίου Εμπορικής και Βιομηχανικής Ιδιοκτησίας. 2.Πάσα αίτησις συμπληρωματικής παρατάσεως προστασίας δέον να συνοδεύηται υπό γραμματίων εμφαινόντων την καταβολήν των τυχών οφειλομένων ενιαυσίων τελών. 3.Το δι’ έκαστον έτος της δια του παρόντος θεσπιζομένης συμπληρωματικής προστασίας καταβλητέα τέλη ορίζονται εις ποσόν ίσον προς το του δεκάτου πέμπτου έτους. Άρθρ.3.-Η δια του παρόντος παρεχομένη συμπληρωματική προστασία δεν ισχύει εναντίον παντός, όστις χρησιμοποιεί ήδη, καλή τη πίστει, την αυτήν εφεύρεσιν εν Ελλάδι, ή ενήργησε τας αναγκαίας προετοιμασίας δια την χρησιμοποίησιν αυτής κατά το χρονικόν διάστημα το διαρρεύσαν από της τυχόν λήξεως της δεκαπενταετούς προστασίας των δια του παρόντος καθοριζομένων διπλωμάτων ευρεσιτεχνίας, μέχρι της δημοσιεύσεως του παρόντος. Ούτος διατηρεί το δικαίωμα να χρησιμοποιή την εφεύρεσιν δια τας ανάγκας της ιδίας αυτού επιχειρήσεως, εκ παραλλήλου προς τον δικαιούχον του διπλώματος ευρεσιτεχνίας, εις τα ίδια αυτού εργοστάσια ή και εις εργοστάσια ανήκοντα εις τρίτους, το τοιούτον όμως δικαίωμα δεν δύναται να μεταβιβασθή αιτία θανάτου ή άλλως, ή μόνον μετά της επιχειρήσεως. Άρθρ.4.-Των πλεονεκτημάτων του παρόντος νόμου δύναται να απολαύουν και υπήκοοι ξένων Κρατών, επ’ αμοιβαιότητι δι’ ανταλλαγής Κυβερνητικών δηλώσεων. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Αντί της σελ. 209) Σελ. 209(α) Τεύχος 224-057 Διπλώματα Ευρεσιτεχνίας-Οργανισμός Βιομηχανικής Ιδιοκτησίας (Ο.Β.Ι.) 11.Δ.β.9-12 11.Δ.β.12 Διπλώματα Ευρεσιτεχνίας-Οργανισμός Βιομηχανικής Ιδιοκτησίας (Ο.Β.Ι.) 